પ્રાચીન કાળમાં ભારતવાસીઓ જ્યાં પણ ગયા ત્યાં પોતાની શ્રધ્ધા, વિશ્વાસ અને કેટલીક જાગૃત પરંપરાઓ લઈ ગયા. જે સમય જતાં ભારત સંસ્કૃતિની સાથે સાથે આ લક્ષ્મીપૂજનની પ્રથા ખૂબ ફૂલી ફાલી. અને આ પૂજનની પ્રથા દેશ-વિદેશમાં આરંભાઈ. તાજેતરમાં સોળમી સદીનું લક્ષ્મીજીનું મંદિર જાપાનમાં મળી આવ્યું છે. કંબોડિયા, પહેલાનુ ચીન તથા મલાયા જેવા દેશના રાજવીઓએ પોતાના સિક્કાઓ પર ‘શ્રી’ અને ‘લક્ષ્મી’ની છાપ મૂકેલી. જાપાનના વતનીઓના દાગીનાઓમાં ‘શ્રી’ની છપ મૂકવાની પરંપરા આજે પણ ચાલુ છે. બર્મા [મ્યાનમાર]માં ભગવાન વિષ્ણુની અનેક મૂર્તિ મળી આવી છે આ વાત સાબીત કરે છે કે અહીં લક્ષ્મી પૂજન જરૂરથી થતું હશે. નેપાલમાં તો આજે પણ લક્ષ્મીપૂજનનું ભવ્ય આયોજન થાય છે. ગુઆના, મોરિશિયસ, દક્ષિણ આફ્રિકામાં આજે પણ આરાધ્યદેવી તરીકે લક્ષ્મીજીનું પૂજન થાય છે.